Kedy je bezpečné podať Paralen 500 po Acylpyrine u 11-ročnej dieťaťa s horúčkou?
Chcem sa spýtať 11 ročná dcera mala teplotu 39 stupňov C  dostala polku acylpyrinu, po kolkych hodinach môžem dať paralen 500. Ďakujem
Dobrý deň,
ďakujeme za Vašu otázku.
Acylpyrín je určený pre osoby staršie ako 15 rokov. U detí do 15 rokov je jeho použitie kontraindikované. Z tohto dôvodu jeho opätovné použitie neodporúčam. Pri použití je potrebné zachovať, medzi spomínanými liekmi, odstup minimálne 4 hodiny.
Pri horúčke sa odporúča podávať prípravky s obsahom paracetamolu (Paralen SUS, Paralen 500, Panadol pre deti jahoda, panadol Novum) a ibuprofénu (Ibalgin 200, Nurofen 200, Nurofen sirup, Ibalgin sirup). Dávkovanie sa riadi hmotnosťou dieťaťa, nie vekom, vďaka čomu zabezpečíte, že dieťa nepoddávkujete a liek bude dostatočne účinný. Pri veľmi vysokej teplote, sa odporúča striedanie paracetamolu s ibuprofénom najskôr po 4 hodinách. Pri dávkovaní liekov sa treba taktiež riadiť hmotnosťou dieťaťa. V prípade podávania iba jedného z uvedených liekov (napríklad Paralen 500) je potrebné sa riadiť dávkovaním podľa pokynov výrobcu uvedených v príbalovom letáku a liek podávať s časovým odstupom 6 hodín.
V prípade, že do siedmich dní nedôjdu k zlepšeniu stavu, alebo sa horúčky zvýšia, bude potrebné kontaktovať lekára.
Prajem všetko dobré.
S pozdravom
Mgr. Emma Halás Haluščíková